CELEX: 62018CN0590
Language: sk
Date: 2018-09-20 00:00:00
Title: Vec C-590/18 P: Odvolanie podané 20. septembra 2018: Fujikura Ltd proti rozsudku Všeobecného súdu (ôsma komora) z 12. júla 2018 vo veci T-451/14, Fujikura/Komisia

26.11.2018   
            
            
               SK
            
            
               Úradný vestník Európskej únie
            
            
               C 427/21
            
         
      Odvolanie podané 20. septembra 2018: Fujikura Ltd proti rozsudku Všeobecného súdu (ôsma komora) z 12. júla 2018 vo veci T-451/14, Fujikura/Komisia
      (Vec C-590/18 P)
      (2018/C 427/29)
      Jazyk konania: angličtina
      
         Účastníci konania
      
      
         Odvolateľka: Fujikura Ltd (v zastúpení: L. Gyselen, advokát)
      
         Ďalší účastníci konania: Európska komisia, Viscas Corp.
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil rozsudok Všeobecného súdu v rozsahu, v akom potvrdil žalobný dôvod založený na porušení zásady proporcionality a zásady rovnakého zaobchádzania, pokiaľ ide o pokutu, ktorá jej bola uložená,
               
            
                  —
               
               
                  vydal konečný rozsudok v súlade s článkom 61 ods. 1 druhou vetou Štatútu Súdneho dvora, v ktorom:
                  
                              —
                           
                           
                              zruší článok 2 písm. o) rozhodnutia Komisie (1) z 2. apríla 2014, ktorým sa ukladá spoločnosti Fujikura Ltd. pokuta vo výške 8 152 000 eur, a
                           
                        
                              —
                           
                           
                              zníži túto pokutu o 44 % na 4 565 120 eur,
                           
                        
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Všeobecný súd sa dopustil nesprávneho právneho posúdenia tým, že potvrdil prístup Komisie uplatniť bod 18 usmernení k metóde stanovenia pokút z roku 2006 (2) takým spôsobom, ako keby celé porušenie pokrývalo len „celosvetovú časť“ kartelu a nemalo „časť EHP“ zahŕňajúcu len európskych dodávateľov.
      V dôsledku toho Komisia určila pomyselné výšky predaja účastníkov kartelu spôsobom, ktorý výrazne podhodnotil úlohu európskych dodávateľov a nadhodnotil úlohu ázijských dodávateľov vrátane podielu spoločnosti Fujikura na tomto porušení.
      
         (1)  Rozhodnutie Komisie z 2. apríla 2014 týkajúce sa konania podľa článku 101 Zmluvy o fungovaní Európskej únie a článku 53 Dohody o EHP (vec AT.39610 – Elektrické káble) [oznámené pod číslom C (2014) 2139 final] (Ú. v. EÚ C 319, 2014, s. 10).
      
         (2)  Usmernenia k metóde stanovenia pokút uložených podľa článku 23 ods. 2 písm. a) nariadenia č. 1/2003 (Ú. v. EÚ C 210, 2006, s. 2).